b"\n_START_ARTICLE_\nDon Camillo\n_START_SECTION_\nVsebina\n_START_PARAGRAPH_\nKnjiga vsebuje ve\xc4\x8d kraj\xc5\xa1ih zgodb o pode\xc5\xbeelskem \xc5\xbeupniku Don Camillu in komunisti\xc4\x8dnem \xc5\xbeupanu Pepponu Bottazziju. Skozi zgodbe odkrivamo njun odnos: pogosto sta si v laseh, saj so njuni pogledi na svet povsem razli\xc4\x8dni, kljub temu pa znata biti drug do drugega zelo prizanesljiva. V knjigi ne manjka komi\xc4\x8dnih dialogov, ki se odvijajo tako med Don Camillom in \xc5\xbeupanom kot tudi med Don Camillom in Kristusom, h kateremu se naslovni junak pogosto obra\xc4\x8da po nasvet._NEWLINE_Zgodbe se dogajajo v \xc4\x8dasu po drugi svetovni vojni v majhnem italijanskem mestecu v Padski ni\xc5\xbeini na severu Italije.\n_START_SECTION_\nIzdaje in prevodi\n_START_PARAGRAPH_\nZgodbe o Don Camillu so bile prvi\xc4\x8d objavljene v avtorjevi satiri\xc4\x8dni reviji Candido leta 1946. Kasneje je pisatelj o Don Camillu napisal \xc5\xa1e ve\xc4\x8d del (Mondo Piccolo: Don Camillo e il suo gregge, Il compagno Don Camillo, Don Camillo e i giovani d'oggi), ki so bili prevedeni v razli\xc4\x8dne jezike._NEWLINE_Delo je v sloven\xc5\xa1\xc4\x8dino prevedel France Sirk.\n_START_SECTION_\nFilm\n_START_PARAGRAPH_\nMed letoma 1952 in 1965 je bilo posnetih ve\xc4\x8d \xc4\x8drno-belih filmov o Don Camillu, v katerih je glavnega junaka upodobil slavni francoski komik Fernandel. Kasneje je bilo po knjigi posnetih \xc5\xa1e ve\xc4\x8d filmov."